## Metrovalencia amplia el servei de la línia 3 durant tota la nit del divendres amb motiu de la Nit de les Disfresses de Rafelbunyol

*** Els trens especials previstos circularan entre l'estació d'aquesta localitat de l'Horta Nord i Avinguda del Cid
* El dispositiu se suma als trens i tramvies del servei nocturn dels caps de setmana d''A la lluna de Metrovalencia'**

Ferrocarrils de la Generalitat Valenciana (FGV) ampliarà el servei de la línia 3 de Metrovalencia (Rafelbunyol-Aeroport) durant tota la nit del divendres 1 de setembre amb motiu de la celebració de la Nit de les Disfresses de Rafelbunyol.

La resta de línies de metro i tramvia prestarà servei a les persones usuàries fins a prop de les tres hores de la matinada, gràcies a l'oferta nocturna 'A la lluna de Metrovalencia', que funciona els divendres, dissabtes i vespres de festius.

El dispositiu especial previst en línia 3 comptarà amb circulacions addicionals al servei nocturn en el tram comprés entre les estacions de Rafelbunyol i Avinguda del Cid, fins a enllaçar amb les circulacions ordinàries de primera hora del dissabte 2.

Les principals estacions subterrànies, entre Alboraia Peris Aragó i Avinguda del Cid, i de superfície de la línia 3 de Metrovalencia romandran obertes durant la nit del divendres.

FGV reforçarà el dispositiu de seguretat i supervisió en coordinació amb l'Ajuntament de Rafelbunyol, Guàrdia Civil, Policia de la Generalitat i la Policia Local d'aquesta mateixa localitat.

Tots els usuaris que desitgen ampliar la informació d'horaris i freqüències d'aquest servei poden consultar la pàgina web de [Metrovalencia](http://www.metrovalencia.es/), el telèfon gratuït d'informació i atenció al client 900 46 10 46, així com en l'app oficial, @metrovalencia i en <facebook/metrovalencia.fgv>.

Fecha: 31/08/2023